Mynd : Ípishóll 20. september 1999 . Í baksýn eru Vesturfjöllin ofan Sæmundarhlíðar . Konungsgilið til vinstri á mynd . Mynd ú II. bindi Byggðasögu Skagahjarðar , bls. 481 . Einstöku nöfn eru rétt rituð . Í Sigurðarregistri – elzta hluta – 1525 stendur : Ipesholl ( Dipl . IX. , bls. 321 . Í registrinu hefir blaðsíðutalan misprentast 324 , á að vera 321 ) og á öðrum stað , ritað : Ipisshol ( Dipl . III. b . ) . Jarðabækurnar hafa Ípishóll ( Ný jarðabók , bls. 107 og Johnsens Jarðatal , bls. 258 ) . Af þessu er þá auðsætt , að nafnið hefur verið ritað með p , en ýmsir skrifa það með b . Í framburði er það ýmist með p - eða b-hljóði . Nafnið hefur reynst mörgum ramflókin ráðgáta og ýmsir spreytt sig á að skýra það . Heyrt hefir jeg , að mag . Guðmundur Þorláksson hafi gizkað á , að bærinn hafi upprunalega heitið Íbúðshóll , en rök fyrir þeirri tilgátu voru víst á reiki , enda get jeg fullyrt , að hvergi eru til öruggar heimildir fyrir því . Finnur prófessor Jónsson setur enga sennilega skýringu fram um nafnið , nema það kunni að vera leitt af mannsnafni : Ípir . En það þykir mjer afarólíklegt , þareð það þekkist hvergi að fornu eða nýju ( sjá Safn t.s. Ísl. IV. , bls. 535 ) . Mjer þykir sennilegast , að bærinn hafi upphaflega heitið Íbeitishóll . Þegar vjer athugum nafnið nánar , getur breytingin verið eðlileg . Eins og kunnugt er , hverfur i mjög fljótt í framburði úr orðum í eignarfalli eint . á undan s , t.d. knjeis verður knjes , trjeis verður trjes , reipis v . reips , óðalis v . óðals ( sbr. Finnur Jónsson : Málfræði , bls. 56 ) o.s.frv . Samkvæmt málsreglum hlýtur Íbeitis - að verða fljótt Íbeits - . Jafnframt verður sú breyting á orðinu , að s tillíkir fram fyrir sig , svo að t hverfur og framburðarmyndin Íbeiss - kemur í ljós ; á þetta bendir rithátturinn Ipiss - og Ipes - , sbr. áður . Þegar orðið hafði fengið þessa mynd , hættu menn að skilja nafnið , og þá breyttist það enn meir , svo að ei gat auðveldlega breyzt í i , enda skiftist e og i hljóð á í framburði , sbr. -ligur -legur , steig ( nafnorð ) stig , -beits -bits . Auk þessa hlaut b að herðast í p , samkvæmt málslögum , t.d. b í latneska orðinu sebum verður p , í sápa ( F. Jónsson : Málfræði , bls. 39 . Sbr. Verners lögmál ) , lat. orðið scribere verður skript , apal - svarar til abild - ( Finnur Jónsson : Orðakver , bls. l l ) og Jakob verður Jakop og þar fram eftir götunum . Á þennan hátt gat því afbökunin Ipiss - eða Ipes - myndast . En auk þessa styður hinn mismunandi nútíðarframburður og ritháttur Ibiss - tilgátu mína . Orðið „ íbeit “ er jafnrjett myndað sem ítak , ítala , íferð , íseta , sem mikið eru notuð fyrr á öldum ( sbr. Dipl . Ísl. , öll bindin ) . Og „ beit í “ landi er afaroft þannig orðað í fornbrjefum ( Dipl . Ísl. , öll bindin , sjá undir orðið „ beit “ ) . Ennfremur styrkir örnefnið Beitines við Mælifellsá þessa skoðun ( Dipl . Ísl. , V. , bls. 707 ) . Sennilegast er , að hóllinn hafi verið kallaður upphaflega Íbeitshóll og bærinn verið svo samnefndur honum . Enn mætti geta þess til , að nafnið hefði verið íbitshóll ( sbr. bithagi ) , en orðið íbit er ekki eins rjett myndað og íbeit og því tel jeg rjetta nafnið : Íbeitshóll . Loks skal þess getið , að rjetta nafnið Íbeitshóll kemur ágætlega heim við staðháttu og landskosti , því að beitarjörð er þar framúrskarandi góð . Fyrir ofan bæinn - ekki langt - er stór hóll , og er það gamalla manna mál að sjaldan taki fyrir beit í hólnum í harðindavetrum . Hvort hóllinn hefir í fyrndinni kallast Íbeitishóll og bærinn dregið nafnið af hólnum , læt jeg ósagt , en vel gæti það hafa verið . Og framvegis ætti að rita Íbeitshóll . Valsmenn hafa verið Stólunum erfiðir upp á síðkastið , töpuðu ósanngjarnt fyrir ári í Síkinu eftir framlengingu en unnu Stólana svo í framlengingu í haust . Einnig erum við svo heppin að geta haft tengdasoninn Jóhann Braga inn í þessari upptalningu . Brynhildur Ósk Ólafsdóttir á Sauðárkróki gerði garðinn frægan með meistaraflokki Tindastóls á árum áður í fótboltanum . Brynhildur Ósk Ólafsdóttir á Sauðárkróki gerði garðinn frægan með meistaraflokki Tindastóls á árum áður í fótboltanum . Á einhverju Facebook rúllinu mínu um daginn þá sá ég að einhver hefði unnið einhverja keppni með Bounty köku en því miður las ég aldrei fréttina .